
	Ismeretanyag leírása

	A tárgy célja, hogy átfogó képet adjon a szennyvíztisztítás helyéről és szerepéről a gazdaságban és a társadalomban. A tananyag betekintést enged egy szennyvíztisztító telep üzemeltetési feltételeibe, a szennyvíztisztítás jellemző problémáiba. A hallgatók megismerhetik a szennyvíz útját, a benne zajló biológiai és kémiai folyamatokat. Bemutatjuk az elhasznált vizek újrahasznosítását, a szennyvíztisztítás európai és hazai követelményeit, a nem csatornázott területek szennyvíz-elhelyezését, helyben használható egyedi kisberendezéseket. Terítékre kerül a szennyvíziszap hasznosítása: biogáz hasznosítás, mezőgazdasági hasznosítás. A szennyvíziszap felhasználási lehetőségei és elhelyezésének európai és hazai szabályozása, feltételei. Az iszapkezelési technológia elhelyezés-, hasznosítás szempontú megválasztása. Települési folyékony hulladékok, fogadásuk, kezelésük.

	A tárgy részletes leírása, ütemezés

	Konzultáció
	Előadások és gyakorlatok témakörei

	Bevezetés. Szennyvíz eredete és összetétele, a kettő közötti közötti összefüggések, földrajzi-szociokultúrális különbségek tükröződése a szennyvíz összetételében, ipari szennyvizek összetételének összehasonlítása. A megfelelő biológiai kezelés feltételei. A képződő szennyvíz mennyisége. Mi történik a csatornahálózatban a szennyvízzel. A szennyvízbe kerülő hígítóvizek hatása. Nem csatornázott területek szennyvízelhelyezése, helyi, egyedi kisberendezések. Oldómedencék haszna és kára. Komposzt WC. A szennyvíztisztítás technológiájának és folyamatainak áttekintése. Az ipari szennyvizek tisztítása. Természetközeli tisztítási rendszerek. 

	Mi történik a szennyvíztelepen? (A szennyvíztisztítás biológiai folyamatai, jellemző technológiai problémák.) Az iszapkezelés. Szennyvíztisztítás eredményei: víz, iszap, gáz, áram, hő. Iszapfajták és jellemzőik. Az iszaphasznosítás lehetőségei és feltételei. Közegészségügyi kockázatok. A komposztálás és a mezőgazdasági hasznosítás. A szennyvíztisztítás hulladékanyagai és felhasználásuk. Az iszaphasznosítás lehetőségei és feltételei. Közegészségügyi kockázatok. A komposztálás és a mezőgazdasági hasznosítás részletei. Szennyvíztisztítás európai és hazai követelményei.

	A biogáztermelés technológiája és biokémiai/mikrobiológiai folyamatai. A felmerülő technológiai problémák és kezelésük. Települési folyékony hulladék és egyéb hulladékok fogadása. Hasznosítható hulladékfajták és a forrásuk (a sörgyártás, az élelmiszeripar, a mezőgazdaság, a gyógyszeripar stb. hasznosítható melléktermékei és hulladékanyagai). Laboratóriumi vizsgálatok a települési folyékony hulladék és egyéb hulladékok fogadásához. A hulladékanyagok felmérése. Biogáz hasznosítás.

Értékelés

	Félévközi követelmények

	Foglalkozásokon való részvétel:

	Az előadásokon és gyakorlatokon való részvétel kötelező, hiányzás a HKR-ben megadottak szerint. 

	Zárthelyik, jegyzőkönyvek, beszámolók stb.

	Egy ZH. Ezt legalább min. elégséges szinten (40%) szükséges teljesíteni.

	A vizsga jegy kialakításának módszere:

	Egy ZH (az utolsó konzultációs alkalommal). Ezt min. elégséges szinten (40%) szükséges teljesíteni.
Évközi jegy: 100 pont (0-40 elégtelen, 41-55 elégséges, 56-70 közepes, 71-85 jó, 86-100 jeles)

	Az elsajátítandó szakmai kompetenciák

	Ismeri a főbb környezetvédelmi célú, valamint újrahasznosítási technológiákat, a technológiához kapcsolható berendezéseket, műtárgyakat és azok működését, üzemeltetését. Képes feltárni az alkalmazott technológiák hiányosságait, a folyamatok kockázatait és kezdeményezi az ezeket csökkentő intézkedések megtételét. Ismeri a területhez kapcsolódó hazai és nemzetközi szabályozásokat és azok összefüggéseit, valamint a területi vízgazdálkodás lényeges elemeit.

